### 64.    Øernes Højskole, Sejerø

**Åbent**

Sagsnr.: 326-2017-36403       J.nr.: 00.01.00           Dokumentnr.:
326-2017-259769

**Sagstype**

Beslutning.

**Resume og sagens baggrund**

Kommunalbestyrelsen skal beslutte, om der skal indledes en
proces med Øernes Højskole mhp. ikke længere at udpege medlemmer til
bestyrelsen.

**Indstillinger**

Kommunaldirektøren indstiller, at der indledes en proces,
mhp. at Kommunalbestyrelsen ikke længere udpeger en repræsentant til
bestyrelsen.

**Behandling**

Kommunalbestyrelsen.

**Sagsfremstilling**

Øernes Højskole, Sejerø har som formål at drive højskole i
overensstemmelse med den til enhver tid gældende lov om frie kostskoler.

Bestyrelsen godkender bl.a. medlemsskab af skolekredsen, jf.
skolens formål og værdigrundlag.

De politiske partier har tidligere drøftet
hensigtsmæssigheden i, at Kommunalbestyrelsen fortsat udpeger repræsentanter
til bestyrelsen for Øernes Højskole, og har påpeget, at der ikke længere er
behov for at Kommunalbestyrelsen udpeger hertil.

Kommunalbestyrelsen har p.t. udpeget 1 medlem til
bestyrelsen for Øernes Højskole, Sejerø for perioden 2018-2021.

Det er ikke et krav, at den valgte er medlem af
Kommunalbestyrelsen

Såfremt Kommunalbestyrelsen fortsat ønsker at være
repræsenteret i bestyrelsen for Øernes Højskole, Sejerø, vil udpegningen finde
sted på Kommunalbestyrelsens ordinære møde i januar 2018.

Lovgrundlaget for udpegningen er højskolens vedtægter, § 5,
stk. 1.